als_Latn dik_Latn sag_Latn
Shikoni shumë video në YouTube, por e urreni mënyrën si e lodh Procesorin Qendror të kompjuterit tuaj? Jeni me fat. Sot Adobe lëshoi versionin e ri të Flash Player-it, programi që mundëson pjesën më të madhe të videove online. Adobe thotë se lëshimi i ri është 34 herë më efikas se versionet e mëparshme dhe s’duhet të përdorë më tepër se 15% të CPU-së.
Flash Player, një produkt që mban datën e vitit 1997, nisi të ofrojë video streaming në 2002, dhe shumë shpejt u bë standardi i industrisë. Adobe thotë se thuajse tre të katërtat e të gjitha videove online janë të koduara me formatin Flash. Por gjithashtu nisi të fitojë një reputacion si një procesor dhe zhvatës energjie. Kur u hodh në treg iPhone në 2007, shmangu me qëllim Flash-in për të kursyer jetëgjatësinë e baterisë. Vitin e kaluar, Steve Jobs i shkroi një letër të hapur Adobe-t ku pretendonte se Flashi ishte “arsyeja numër një e bllokimit të kompjuterëve Mac” dhe se e reduktonte jetëgjatësinë e baterisë së celularëve në gjysmë.
Përbërësi sekret i Flash Player 10.2 quhet Stage Video, një akselerator hardueri që i lejon uebfaqet të përshpejtojnë procesin e transmetimit të videos. “Stage Video mund të luajë lehtësisht video HD 1080p me vetëm 1-15% të CPU-së në një kompjuter të zakonshëm Mac ose Windows,” shkroi në blog menaxheri i prodhimit të Adobe, Tom Nguyen.
Përdoruesit që bëjmë zëvendësimin e versioneve nuk do të shohin përmirësime pa u adoptuar Stage Video nga uebfaqja që transmeton videon. Por Nguyen thotë se YouTube, Vimeo, Brightcove dhe Epix kanë nisur ta përshtatin programin e ri. Ekziston edhe një tjetër opsion i dobishëm në Flash Player 10.2: Tani mund të shikoni video në ekran të plotë në një monitor të dytë, ndërsa vazhdoni të punoni me ekranin e parë. Ndizni motorët.
(Herë të lexuara: 222)
als_Latn als_Latn als_Latn als_Latn als_Latn